Diari Oficial de la Generalitat Valenciana


Sumari del DOGV 6136, del 03-11-2009 (2009/12306)

RESOLUCIÓ de 16 d'octubre de 2009, de la consellera d'Agricultura, Pesca i Alimentació, per la qual obri el termini de presentació de la sol·licitud d'autorització com a sol·licitant d'ajuda per a la distribució de fruites i hortalisses i productes del plàtan als xiquets en els centres escolars, d'acord amb el Reglament (CE) núm. 288/2009, de la Comissió, de 7 d'abril de 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12540


Data del document
:   16-10-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * fruit
    * suport econòmic
    * llegum
    * ajuda pública

RESOLUCIÓ de 16 d'octubre de 2009, de la consellera d'Agricultura, Pesca i Alimentació, per la qual obri el termini de presentació de la sol·licitud d'autorització com a sol·licitant d'ajuda per a la distribució de fruites i hortalisses i productes del plàtan als xiquets en els centres escolars, d'acord amb el Reglament (CE) núm. 288/2009, de la Comissió, de 7 d'abril de 2009.   
 [2009/12313]  
En el Reglament (CE) núm. 13/2009, del Consell, es va modificar el Reglament (CE) núm. 1234/2007, del Consell, a fi de possibilitar la concessió d'una ajuda comunitària a un pla de consum de fruita a les escoles per al subministrament de fruita i hortalisses, tant fresques com transformades, i productes del plàtan als xiquets que assistisquen amb caràcter regular a un centre escolar administrat o reconegut per les autoritats competents d'un estat membre.  
En el Reglament (CE) núm. 288/2009, de la Comissió, s'establixen les disposicions d'aplicació per a la concessió de l'ajuda comunitària per a la distribució d'estes fruites i hortalisses i productes del plàtan als xiquets als centres escolars, en el marc del pla esmentat.  
En l'article 6 del reglament anterior s'establix que la sol·licitud d'ajuda només serà vàlida si ha sigut presentada per un sol·licitant, autoritzat amb esta finalitat per l'autoritat competent de l'estat membre, al territori del qual es trobe el centre escolar al qual se subministren els productes, i en l'article 7 s'establixen les condicions generals que han de complir els sol·licitants per a ser autoritzats i poder sol·licitar posteriorment les ajudes.   
Atés que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària. En virtut de les facultats que em conferix l'article 47.3 del text refós de la Llei d'Hisenda Pública de la Generalitat Valenciana i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), resolc:  
Primer  
Obrir el termini de presentació de sol·licituds d'autorització com a sol·licitant d'ajuda per a la distribució de fruites i hortalisses i productes del plàtan als xiquets als centres escolars, d'acord amb el Reglament (CE) núm. 288/2009, de la Comissió, de 7 d'abril de 2009.  
Segon  
La sol·licitud d'autorització s'ha de presentar d'acord amb el model que s'adjunta a esta resolució i ha d'anar acompanyada d'un document en què se certifique la realització de campanyes de distribució de fruita a xiquets en centres escolars durant els últims quatre anys.  
Tercer  
El termini de presentació de les sol·licituds finalitzarà una vegada transcorreguts tres dies hàbils comptadors des del dia de la publicació d'esta resolució en el Diari Oficial de la Comunitat Valenciana.   
Quart  
Contra esta resolució, la qual posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació en el termini d'un mes des de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València en el termini de dos mesos.   
València 16 d'octubre de 2009.- La consellera d'Agricultura, Pesca i Alimentació: Maritina Hernández Miñana.  
ANNEX  
Sol·licitud d'autorització dels sol·licitants d'ajuda  
  
Adjunta:   
Document en què se certifica la realització de campanyes de distribució de fruita a xiquets en centres escolars durant els últims cinc anys. SÍ NO   
EXPOSA:  
Que es compromet a:  
1. Destinar els productes finançats a l'empara d'un pla de consum de fruita a les escoles establit en virtut d'este reglament, o alineat amb este, al consum pels alumnes del seu centre escolar o dels centres escolars per als quals sol·licite l'ajuda (\*).  
2. Reembossar les ajudes abonades de forma indeguda per les quantitats que corresponga, en el cas que es comprove que els productes no s'han subministrat als xiquets de conformitat amb l'article 2, o que l'ajuda s'ha pagat per productes que no són subvencionables en virtut d'este reglament.  
3. En cas de frau o de negligència greu, pagar un import igual a la diferència entre l'import abonat inicialment i l'import a què té dret el sol·licitant.  
4. Posar els documents justificatius a disposició de les autoritats competents, quan estes ho sol·liciten.  
5. Sotmetre's a qualsevol mesura de control establida per l'autoritat competent de l'estat membre, en particular pel que fa a la comprovació dels registres i la inspecció física.  
SOL·LICITA:  
Ser autoritzat com a sol·licitant per a la distribució de fruita i hortalisses i productes del plàtan als xiquets als centres escolars, d'acord amb el Reglament (CE) núm. 288/2009, de la Comissió, de 7 d'abril de 2009.  
València, ?d'de 2009.  
El ?(1)  
Firmat: -  
(2)  
(1) President, director, gerent, etc.  
(2) Autoritat davant la qual es dirigix la sol·licitud d'ajuda.  
(\*) En el cas que el sol·licitant de l'ajuda siga un organisme públic o privat encarregat de l'avaluació i la comunicació, queda eximit de firmar el primer dels compromisos que s'establixen en l'article inidcat (destinar els productes al consum).